‘উদ্বাস্তু’ৰ নামত, শৰণার্থীৰ নামত ইতিমধ্যে কোঁচবিহাৰৰ কোঁচসকলক, ত্রিপুৰাৰ ত্রিপুৰীসকলক আৰু কাছাৰ (বৰাক)ৰ কছাৰীসকলক প্রায় নিঃশেষ কৰা হ’ল৷ ১৯৫৬ চনৰ ৰাজ্য পুনর্গঠনৰ সময়ত পশ্চিম বংগৰপৰা দলে-বলে অতুল্য ঘোষ অবিভক্ত গোৱালপাৰা (বর্তমান গোৱালপাৰা, ধুবুৰী, বঙাইগাঁও আৰু কোকৰাঝাৰ জিলা) অভিমুখে আগুৱাই আহিছিল গোৱালপাৰাক পশ্চিম বংগত অন্তর্ভুক্তিৰ দাবী সাব্যস্ত কৰিবলৈ৷ সৌ সিদিনা মমতা বেনার্জীয়ে আলিপুৰদুৱাৰৰৰ পৰা দহ হাজাৰ মানুহ অসম অভিমুখে পঠোৱাৰ আয়োজন কৰিছিল অসমত ৰাষ্ট্রীয় নাগৰিক পঞ্জীৰ কাম বন্ধ কৰিবলৈ৷ ৰাষ্ট্রৰ অংশবিশেষত পৰৰাষ্ট্রীয় নাগৰিকে ৰাষ্ট্রীয় নিৰাপত্তাৰ প্রতি ভাবুকি সৃষ্টি কৰি থকাৰ পৰিপ্রেক্ষিততো, ৰাষ্ট্রীয় নাগৰিকপঞ্জী প্রস্তুতকৰণ এটা ৰাষ্ট্রবিৰোধী কামনেকি?